Държавен вестник, бр. 23, 2010 г., стр. 45

БРОЙ  23	
Д Ъ Р Ж А В Е Н  В Е С Т Н И К 	
СТР.  45  
5.7.8. Уплътнения на въртящи се валове 
(МLIS)
Специално конструирани или подготвени 
уплътнения на въртящи се валове, монтирани 
на страната на подаването и на страната на 
изхода, за уплътняване на вала, съединяващ 
ротора на компресора със задвижващия двига­
тел, за да се осигури надеждна херметизация, 
предотвратяваща изтичането на технологичния 
газ или засмукване на въздух или уплътняващ 
газ във вътрешната камера на компресора, 
която е запълнена със смес UF6/носещ газ.
5.7.9. Флуориращи системи (МLIS)
Специално проектирани или подготвени сис­
тем за флуориране на UF5 (в твърдо състояние) 
до превръщането му в UF6 (газ).
Обяснителна бележка
Тези системи са проектирани за флуориране 
на събрания прах UF5 за превръщането му в 
UF6 с цел последващото му събиране в контей­
нери за продукта или за прехвърлянето му като 
технологична среда към МLIS устройствата за 
допълнително обогатяване. В един от подходите 
реакцията на флуориране може да бъде осъ­
ществена в системата за разделяне на изотопи 
за непосредствено реагиране и възстановява­
не извън възлите за събиране на „продукта“. 
При другия подход прахът UF6 може да бъде 
отведен/прехвърлен от възлите за събиране на 
„продукта“ в подходящ съд за осъществяване 
на реакцията (например реактор с кипящ 
слой, шнеков реактор или пламъчна кула) за 
флуориране. И при двата подхода се използва 
оборудване за съхраняване и прехвърляне на 
флуора (или другите подходящи флуориращи 
реагенти) и за събиране и прехвърляне на UF6.
5.7.10 Масспектрометри/йонни източници 
за UF6(МLIS)
Специално проектирани или подготвени 
магнитни или квадруполни масспектрометри, 
способни да извършват непосредствено вземане 
на проби на подаваната маса, „продукта“ или 
„остатъците“ от газовите потоци UF6 и имащи 
всички изброени по-долу характеристики:
1. разделителна способност по атомна маса 
повече от 320 единици;
2. йонни източници, изготвени или покрити 
с нихром или монел, или никелирани;
3. йонизационни източници за бомбардиране 
с електрони;
4. колекторна система, подходяща за изо­
топен анализ.
5.7.11. Системи за подаване/системи за из­
веждане на „продукта“ и „остатъците“ (МLIS)
Специално проектирани или подготвени 
технологични системи или оборудване за обо­
гатителни заводи, изработени от или защитени 
с материали, корозионноустойчиви на UF6, 
включително:
а) захранващи автоклави, пещи или системи, 
използвани за подаване на UF6 в процеса на 
обогатяването;
б) десублиматори (или студени уловители), 
използвани за извеждане на UF6 от процеса 
на обогатяване за последващо прехвърляне с 
нагряване;
в) станции за втвърдяване или втечняване, 
където UF6 в газообразна форма се извежда 
от процеса на обогатяване чрез компресиране 
и се превръща в течно или твърдо състояние;
г) станции „продукт“ и „остатъци“, използвани 
за прехвърляне на UF6 в контейнери.
5.7.12. Системи за разделяне на UF6/носещ 
газ (МLIS)
Специално проектирани или подготвени 
системи за разделяне на UF6 от носещия газ. 
Носещият газ може да бъде азот, аргон или 
друг газ.
Пояснителна бележка
Тези системи могат да обхващат оборудва­
не, като:
а) криогенни топлобменници или криосепа­
ратори, създаващи температури -120 градуса С 
или по-ниски; или
б) криогенни хладилни възли, създаващи 
температури -120 градуса С или по-ниски; или
в) студени уловители на UF6 , създаващи 
температури -120 градуса С или по-ниски.
5.7.13. Лазерни системи (AVLIS, MLIS и 
CRISLA)
Лазери или лазерни системи, специално 
проектирани или подготвени за разделяне на 
изотопи на уран.
Пояснителна бележка
Лазерната система за процеса AVLIS обикно­
вено е съставена от два лазера: лазерна медна 
пара и оцветяващ лазер. Лазерната система за 
процеса МLIS обикновено е съставена от лазер 
на CO2 или ексимерен и многоходова оптическа 
клетка с въртящи се огледала от двата края. 
Лазерните системи за двата процеса изискват 
стабилизатор на честотния спектър за продъл­
жителна експлоатация.
5.8. Специално конструирани или подготвени 
системи, оборудване и компоненти за използване 
в заводи за обогатяване на принципа на плаз­
меното разделяне
Уводна бележка
При процеса на плазмено разделяне плазмата 
от уранови йони преминава през електрическо 
поле, настроено на резонансната честота на 
йона U235 така, че те поглъщат енергия с пре­
димство и увеличават диаметрите на своите 
свределообразни орбити. Йоните, движещи се 
по увеличен диаметър, се улавят за производство 
на продукт, обогатен с U235. Плазмата, получена 
от йонизираната уранова пара, се задържа във 
вакуумна камера с високонапрегнато магнит­
но поле, създадено от свръхпроводящ магнит. 
Основните технологически системи на процеса 
включват система за генериране на уранова 
плазма, разделителен модул със свръхпроводящ 
магнит и системи за отвеждане на метал за 
събиране на „продукта“ и „остатъците“.